CELEX: 32009R0332
Language: lv
Date: 2009-04-23 00:00:00
Title: Komisijas Regula (EK) Nr. 332/2009 ( 2009. gada 23. aprīlis ), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

24.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 104/3
            
         
      KOMISIJAS REGULA (EK) Nr. 332/2009
   (2009. gada 23. aprīlis),
   ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Dažu produktu klasifikācijai Regulai (EEK) Nr. 2658/87 pievienotās Kombinētās nomenklatūras pozīcijā 1905 ir jānodala izstrādājumi apakšpozīcijā 1905 90 20 no izstrādājumiem apakšpozīcijā 1905 90 90.
            
         
               (2)
            
            
               Saskaņā ar Harmonizētās sistēmas skaidrojošo piezīmi par pozīciju 1905 (B punkts) šajā pozīcijā ir iekļauta virkne no miltiem un cietes izgatavoti izstrādājumi, kuriem parasti ir diska vai plātnes forma.
            
         
               (3)
            
            
               Nav definēti apakšpozīcijā 1905 90 20 iekļauti “tamlīdzīgi izstrādājumi”.
            
         
               (4)
            
            
               Ir radušās problēmas saistībā ar tā saukto “mīklas plātņu” klasifikāciju, jo nav noteikti precīzi kritēriji apakšpozīcijā 1905 90 20 un 1905 90 90 iekļauto izstrādājumu nodalīšanai.
            
         
               (5)
            
            
               Tāpēc ir lietderīgi 19. nodaļai pievienot papildu piezīmi, nosakot, ka pozīcijā 1905 90 20 iekļauj tikai sausus un trauslus izstrādājumus.
            
         
               (6)
            
            
               Tāpēc attiecīgi jāgroza Regula (EEK) Nr. 2658/87.
            
         
               (7)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulai (EEK) Nr. 2658/87 pievienotās kombinētās nomenklatūras 19. nodaļu papildina ar šādu papildu piezīmi:
   
      
                  “3.
               
               
                  Apakšpozīcija 1905 90 20 attiecas tikai uz sausiem un trausliem produktiem.”
               
            
   2. pants
   Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 23. aprīlī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp.